**Böjte Csaba**

([Kolozsvár](https://hu.wikipedia.org/wiki/Kolozsv%C3%A1r), [1959](https://hu.wikipedia.org/wiki/1959). [január 24.](https://hu.wikipedia.org/wiki/Janu%C3%A1r_24.) –) [ferences rendi](https://hu.wikipedia.org/wiki/Ferences_rend) szerzetes, a [Dévai Szent Ferenc Alapítvány](https://hu.wikipedia.org/wiki/D%C3%A9vai_Szent_Ferenc_Alap%C3%ADtv%C3%A1ny) alapítója. Az általa létrehozott gyermekmentő szervezet célja az [Erdélyben](https://hu.wikipedia.org/wiki/Erd%C3%A9ly) sanyarú körülmények között, sokszor az éhhalál szélén tengődő gyermekek felkarolása.



**Élete**

Böjte Csaba civilként [autóvillamossági](https://hu.wikipedia.org/w/index.php?title=Aut%C3%B3villamoss%C3%A1g&action=edit&redlink=1) szerelőnek tanult, majd miután ezt a szakmáját feladta, egy évig élt és dolgozott [bányászként](https://hu.wikipedia.org/w/index.php?title=B%C3%A1ny%C3%A1sz&action=edit&redlink=1) a [Hargitán](https://hu.wikipedia.org/wiki/Hargita_%28hegys%C3%A9g%29). Ezzel a döntéssel, akaraterejét próbára téve, lelkiekben már a papi pályára készült.

Édesapja költő volt, s egy verse miatt a [Ceaușescu](https://hu.wikipedia.org/wiki/Nicolae_Ceau%C8%99escu)-[rezsim](https://hu.wikipedia.org/w/index.php?title=Rezsim&action=edit&redlink=1) bírósága hét évi börtönre ítélte, ahonnan négy és fél év múlva szabadult. A börtönben elszenvedett kínzások és egyéb megpróbáltatások következtében szabadulása után másfél hónappal meghalt. Csabának ez alapvető momentum volt annak megértésében, hogy a baj nem az emberben, hanem a tudatlanságban lakozik. Ennek hatására döntötte el, hogy [pap](https://hu.wikipedia.org/wiki/Pap_%28foglalkoz%C3%A1s%29) lesz.

A ferences rendbe még a Ceaușescu-[diktatúra](https://hu.wikipedia.org/wiki/Diktat%C3%BAra) alatt, [1982](https://hu.wikipedia.org/wiki/1982)-ben jelentkezett, a legnagyobb titokban. Tanulmányait [Gyulafehérváron](https://hu.wikipedia.org/wiki/Gyulafeh%C3%A9rv%C3%A1r) és [Esztergomban](https://hu.wikipedia.org/wiki/Esztergom) végezte, mielőtt [1989](https://hu.wikipedia.org/wiki/1989)-ben pappá szentelték.

Több helyen eltöltött papi szolgálata után [1992](https://hu.wikipedia.org/wiki/1992)-ben [Dévára](https://hu.wikipedia.org/wiki/D%C3%A9va) helyezték, ahol jelentős fordulatot vett az élete. Oltalmába fogadott néhány utcagyereket, és a lakatot leverve az elhagyott és évtizedek óta üresen álló ferences [kolostorba](https://hu.wikipedia.org/wiki/Kolostor) költöztek. A román hatóságok ellenezték ezt a lépését, és többször felszólították az épület elhagyására. Böjte atya válasza az volt, hogy a gyerekeket rakják az utcára a rendőrök. Ez nem történt meg.

Az árvákat befogadó ferences rendi szerzetesnek hamar híre ment Déván. Mára tevékenységét elismerik egész Erdélyben, Romániában és [Magyarországon](https://hu.wikipedia.org/wiki/Magyarorsz%C3%A1g) is. Az alapvető életfeltételeken kívül (ruha, étel, stb.) taníttatásukkal is foglalkozik, melybe [vallási](https://hu.wikipedia.org/wiki/Vall%C3%A1s) és [erkölcsi](https://hu.wikipedia.org/wiki/Erk%C3%B6lcs) nevelésük is beletartozik.

Életéről, munkásságáról bővebben a 21 kötetes szerző, Simon V. László írt regényes formában Úton Böjte Csabával címmel.

Forrás: https://hu.wikipedia.org/wiki/Böjte\_Csaba